سيبوترامين sibutramine hydrochloride monohydrat الاسم التجاري : ميريديا Meridia( امريكا - كانادا - مصر ) وله اسم تاني ريداكتيل Reductil ( اوروبا - باقي الدول ) . دوا بيتاخد بالبوء لعلاج التخن ( بيسد النفس ) . بيشتغل ع المخ ( بيزود مادتين اسمهم سيروتاينين و نورابنيفرين فى المخ ) تركيبه قريب من الامفيتامينات بس ليه طريئه شغل تانيه . من تصنيع شركه Abbott ومن ادويه الجدول فى امريكا . امتصاص الدوا من الامعاء كويس (77%) لكنه بيحصله ميتابوليزم ( تفاعلات تكسير جوه الجسم first-pass metabolism ) فبيقل تركيزه واللي بيوصل لاعلي معدل فى الدم بعد ساعه من اخدانه وفتره نص عمره ( الفتره اللى بينزل فيها تركيزه فى الدم للنص ) بتكون ساعه , بتكسره انزيمات الكبد بعد كده لمنتجات كتير بيخرج شويه منها فى البول . بيشتغل ع المخ ( بيزود مادتين اسمهم سيروتاينين و نورابنيفرين فى المخ ) . واللي بيسبب سد النفس والشبع السريع لانه بيسد مركز الشهيه فى المخ . تركيبته قريبه من ادويه الاكتئاب ثلاثيه الحلقه tricyclic antidepressan لكنه مالهوش تاثير مضاد للاكتئاب حسب تجارب ع الحيوانات . اعتمدته اداره الادويه والاغذيه الامريكيه FDA فى نوفمبر 1997 كدوا تخسيس . الدوا ممنوع استخدامه فى الحالات دى امراض نفسيه: الاكتئاب , الجنون , bulimia nervosa, anorexia nervos .